"ทรัมป์-คิม" เห็นพ้องรื้อเจรจานิวเคลียร์ เร่งจัดคณะผู้แทนเตรียมเปิดเจรจาระดับคณะทำงานเร็วๆนี้ - FINNOMENA
ทรัมป์-คิม หารือกันในเขตปลอดทหารบริเวณชายแดนเกาหลีเหนือและเกาหลีใต้ โดยทั้งสองฝ่ายเห็นพ้องให้รื้อการเจรจาเพื่อปลดอาวุธนิวเคลียร์ขึ้นใหม่ พร้อมเชิญชวนแต่ละฝ่ายเดินทางเยือนเมืองหลวงของกันและกัน
1 ก.ค. 2562

ทรัมป์-คิม หารือกันในเขตปลอดทหารบริเวณชายแดนเกาหลีเหนือและเกาหลีใต้ โดยทั้งสองฝ่ายเห็นพ้องให้รื้อการเจรจาเพื่อปลดอาวุธนิวเคลียร์ขึ้นใหม่ พร้อมเชิญชวนแต่ละฝ่ายเดินทางเยือนเมืองหลวงของกันและกัน
ทรัมป์ได้เปิดเผยกับผู้สื่อข่าวหลังจากเสร็จสิ้นการหารืออย่างไม่คาดคิดกับผู้นำเกาหลีเหนือเป็นเวลา 50 นาทีบริเวณชายแดนสองเกาหลีว่า เขาจะได้พบกับนายคิม จอง อึน อีกครั้ง แล้วแต่ว่าผลการเจรจาระดับคณะทำงานจะออกมาเป็นอย่างไร
ทรัมป์กล่าวว่า “เราทั้งสองเห็นพ้องกันว่าจะตั้งคณะทำงานขึ้นมาเพื่อทำการศึกษาในรายละเอียดบางอย่าง” ซึ่งคณะทำงานของสหรัฐจะนำโดย นายสตีเฟน บีกัน ผู้แทนพิเศษของสหรัฐด้านเกาหลีเหนือ
“ความเร็วไม่ใช่จุดหมาย เราต้องการดูว่าจะทำยังไงให้ได้ข้อตกลงที่ครอบคลุมและดีที่สุด” ทรัมป์ระบุ แต่เขาไม่ได้พูดถึงการผ่อนปรนมาตรการคว่ำบาตรต่อเกาหลีเหนือแต่อย่างใด
ที่มา : https://www.reuters.com/article/us-northkorea-usa-southkorea-trump/u-s-north-korea-agree-at-dmz-to-resume-stalled-nuclear-talks-trump-idUSKCN1TV08V?fbclid=IwAR2nX6N6L2f_sWKz_gSSxXKomU1be6Gfjgdy-Z7s7yIhnHKcsEdpSxUOEaA
แท็ก:
แชร์บทความ: